**RAZDJEL: 055**

**GLAVA: 25878**

**NAZIV: HRVATSKO NARODNO KAZALIŠTE U ZAGREBU**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

Obrazloženje općeg dijela polugodišnjeg izvještaja o izvršenju financijskog plana Hrvatskog narodnog kazališta u Zagrebu sukladno članku 43. „Pravilnika o polugodišnjem i godišnjem izvještaju o izvršenju proračuna i financijskog plana“ sadrži:

- obrazloženje ostvarenja prihoda i rashoda, primitaka i izdataka u izvještajnom razdoblju

- obrazloženje ostvarenog prijenosa sredstava iz prethodne godine i prijenosa sredstava u sljedeću godinu

**OBRAZLOŽENJE OSTVARENJA PRIHODA I RASHODA, PRIMITAKA I IZDATAKA OD 1.1.2025. – 30.6.2025.**

**PRIHODI I PRIMITCI**

Ukupno planirani prihodi poslovanja u 2025. godini iznose 41.212.889,00 EUR. Izvršenje na dan 30.6.2025. godine iznosi 19.578.381,82 – 47,51%.

Struktura prihoda Hrvatskog narodnog kazališta u Zagrebu je:

**Izvor 1 Opći prihodi i primici**

U izvor financiranja 11 Opći prihodi i primici Hrvatsko narodno kazalište u Zagrebu uključuje prihode koje ostvari iz državnog proračuna, a koje planira u okviru podskupine 671 Prihodi iz nadležnog proračuna za financiranje redovne djelatnosti proračunskih korisnika. Ukupno izvršenje na skupini 67 Prihodi iz proračuna iznosi 12.155.443,84 EUR.

**Izvor 31 Vlastiti prihodi**

Ovaj izvor čine prihodi od imovine, prihodi od prodaje proizvoda i robe te pruženih usluga, ostali prihodi i prihodi od prodaje nefinancijske imovine. Ukupno izvršenje na izvoru 31 iznosi 126.212,64 EUR.

**Izvor 43 Ostali prihodi za posebne namjene**

Ovaj izvor čine prihodi od imovine, prihodi od upravnih i administrativnih pristojbi i ostali prihodi. Zbog iznimne kompleksnosti i priprema za predstavu Werther u režiji oskarovca Dante Ferrettija. Bilo je nužno osigurati dodatni broj termina za probe i tehničke pripreme, zbog čega je ostvaren manji broj izvedbi na pozornici i manji prihod od prodaje karat. Ukupno izvršenje na izvoru 43 iznosi 694.765,43 EUR.

**Izvor 52 –Ostale pomoći**

Ovaj izvor čine tekuće pomoći proračunskim korisnicima iz proračuna koji im nije nadležan, odnosno prihodi od grada za plaće, materijalne troškove, naknade i programe. U prihode izvora 52 ulaze i tekući i kapitalni prijenosi između proračunskih korisnika istog proračuna za financiranje obnove objekata oštećenih u potresu. Ukupno izvršenje na izvoru 52 iznosi 6.577.580,27 EUR.

**Izvor 61 – Donacije**

Ovaj izvor čini prihod od tekuće donacije od neprofitnih organizacija i trgovačkih društava u iznosu od 19.483,18 EUR. Donacije od pravnih i fizičkih osoba veće su za 146,3% u odnosu na prošlu godinu. Do povećanja iznosa donacija došlo zbog ostvarenih donacija za gostovanje predstave Lennon u Sofiji. Navedeno gostovanje privuklo je dodatnu podršku donatora, što je rezultiralo većim ukupnim iznosom donacija u promatranom razdoblju.

**Izvor 71 – Prihodi od nefinancijske imovine i nadoknade štete**

Ovaj izvor čine prihodi od naplate po kreditima za stanove u otkupu, dva stana otplaćena su u cijelosti u prvom tromjesečju te prihodi od prodaje glazbenog instrumenta. Ukupno izvršenje na izvoru 71 iznosi 4.896,46 EUR. Prihodi od nefinancijske imovine u 2025.godini veći su za 77,10%. Povećanje prihoda je iz razloga različite dinamike naplate po kreditima za stanove u otkupu, dva stana otplaćena su u cijelosti u 2025. godini.

**RASHODI I IZDACI**

Ukupno planirani rashodi u 2025. iznose 41.212.889,00 EUR. Izvršenje na dan 30.6.2025. iznosi ukupno 21.229.310,87 EUR od čega se 14.923.070,13 EUR odnosi na rashode poslovanja i 6.306.240,74 EUR na rashode za nabavu dugotrajne imovine. Vrijednosno najznačajniji rashodi poslovanja odnose se na aktivnost Administracija i upravljanje unutar koje se financiraju rashodi za zaposlene. Povećanje na rashodima za plaću nastupilo je uslijed ukidanja konta 193 – Kontinuirani rashodi budućih razdoblja, na temelju novog Pravilnika o proračunskom računovodstvu, koji je stupio na snagu 1. siječnja 2025. godine. Naime, na temelju upute Ministarstva financija, u obračun je uključeno sedam umjesto šest plaća, sukladno novoj metodologiji.

 Vrijednosno najznačajniji rashodi za nabavu dugotrajne imovine odnose se na građevinsku obnovu na objektima HNK u Adžijinoj i Mesićevoj ulici , te izgradnje druge scene u Adžijinoj ulici.

**OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆU GODINU**

Prijenos sredstava iz prethodne godine odnosi se na neutrošene vlastite i namjenske prihode. Stanje sredstava na žiroračunu na dan 1.1.2025. iznosi 5.009.142,99 EUR, a stanje na žiroračunu na dan 30.6.2025. iznosi 3.868.367,83 EUR.